Gw mau tau Kerjaya dari Sabhi Saddi. Jelasin dalam bahasa melayu

Sabhi memulakan kerjaya seni beliau dalam sebuah kumpulan bergenrekan hip hop iaitu Esdeco bersama Adam AF dan Ejarn serta menggunakan nama Boy sebagai nama komersial beliau dalam kumpulan tersebut. Beliau juga pernah menjadi penari pengiring kepada Adam selama beberapa tahun. Kumpulan ini terpalit dengan populariti selepas Adam menyertai Akademi Fantasia Musim 2. Mereka juga pernah muncul secara berkumpulan dan telah mengeluarkan single pertama bertajuk Sayang Giler setelah diberi peluang dan single ini juga untuk mengukuhkan kumpulan tersebut. Malangnya kumpulan itu tidak mendapat tempat dan seolah-olah sudah lama berkubur . Akibat komitment masing - masing yang sibuk, Sabhi akhirnya mengorak langkah sebagai penyanyi solo dan telah mengeluarkan album menggunakan nama beliau sendiri pada tahun 2010. Beliau juga tidak menggunakan nama Boy untuk aktiviti seni solo beliau sebaliknya menggunakan nama sebenar beliau dan menggunakan genre R&B dalam lagu nyanyian beliau berbeza dengan genre hip hop yang pernah dibawa semasa menjadi ahli kumpulan Esdeco.

Karier nyanyian Sabhi mula meningkat naik apabila single beliau Nadiku berjaya menarik minat pendengar Malaysia. Selain itu, single Cinta Sesungguhnya bergandingan dengan Marsha juga telah menaikkan nama Sabhi.

Pada 2014, Sabhi telah dicalonkan dalam dua kategori di Anugerah Planet Muzik (APM) menerusi Kolaborasi Terbaik (Lagu) bersama Bemby Noor dan  Artis Terbaik (Lelaki).

Selain menyanyi, Sabhi juga melibatkan diri dalam bidang lakonan apabila telah berlakon dalam beberapa buah drama dan telefilem.